EkBass/fiwiki-20250220-pages-articles huggingface dataset:
Kuuban kansalliskirjasto

Kuuban kansalliskirjasto (, lyh. BNCJM, ) on Kuuban pääkaupungissa Havannassa toimiva maansa kansalliskirjasto. Kirjasto on omistettu kirjailija, kansallissankari José Martílle. Kansalliskirjasto perustettiin 18. lokakuuta 1901. ==Lähteet== == Aiheesta muualla== *Biblioteca Nacional de Cuba José Martí (ecured.cu) *Blog de la Biblioteca Nacional de Cuba José Martí (blogspot.com) *Biblioteca Nacional de Cuba José Martí (facebook.com) *Biblioteca Nacional José Martí (josemarti.cu) Luokka:Kuubalainen kulttuuri‎ Luokka:Kuuban rakennukset ja rakennelmat Luokka:Havanna Luokka:Kansalliskirjastot Luokka:Pohjois-Amerikan kirjastot
Peter Egge

Peter Andreas Egge (1. huhtikuuta 1869 Trondheim, Sør-Trøndelag, Norja – 15. heinäkuuta 1959 Oslo, Norja) oli norjalainen näytelmäkirjailija, prosaisti ja toimittaja.Øystein Rottem: Peter Egge, Norsk biografisk leksikon 27.1.2011 ==Nuoruus ja avioliitto== Egge oli toiseksi vanhin perheen yhdeksästä lapsesta. Vanhemmat olivat kotoisin Nord-Trøndelagista. Kesät hän vietti usein maaseudulla. Myöhemmin hänen kirjailijatyönsä aiheet liikkuivat usein Trondheimissa, ja teoksissaan hän käsitteli perinteisiä maaseudun tapoja Innherredissä, jossa hän asui lapsena ja myöhemmin aikuisena.Peter Egge (1869-1959), Trondheimin kunta (Internet Archive) Egge avioitui 1897 Anna Marie Svensenin kanssa, ja he asettuivat asumaan Kristianiaan, nykyiseen Osloon. Hänen poikansa oli norjalainen poliitikko ja vastarinnan jäsen Ørnulf Egge.Hans H. Skei ja Morten Moi: Peter Egge, Store norske leksikon 5.11.2012, viitattu 2.2.2018 ==Ura== Egge valmistui Trondheimin katedraalikoulusta 1887. Hänen esikoisteoksensa Almue ilmestyi 1891. Myöhemmin hän työskenteli toimittajana Trondheimissa Dagspostenissa Sen jälkeen hänen aikansa jakautui toimittajan ja kirjailijan työhön. Hän kirjoitti suosittuja komedioita, joista ensimmäinen oli Faddergaven (1897), mutta kirjoitti myös vakavia näytelmiä. Kjærlighed og venskap (1905) on hyvä esimerkki vakavia aiheita käsittelevistä näytelmistä. Koko uransa hän kirjoitti sekä komedioita että vakavia näytelmiä. Hänen parhaita teoksiaan ovat Jomfru Nelly Maartens (1897), Gammelholm (1899) ja avioliittoromaani Sydän (1907).Peter Egge, Den Store Danske 1920-luvun alussa Egge alkoi irtautua komedian ja romanttisten tarinoiden kirjoittajan kuvasta. Den hellige sjø (1922) merkitsi siirtymistä romanttisista aiheista uusrealismiin. Tyyli muuttui kuvailevaksi. Tyylin muutos johti vähitellen teoksen Savun halki (1925) syntyyn, ja sitä pidetään hänen parhaana teoksenaan. Egge oli tuottelias kirjailija. Häneltä ilmestyi teos melkein vuosittain, viimeinen vuonna 1955. Hän kirjoitti neliosaiset muistelmat Minner 1948–1955. Egge oli Norjan kirjailijaliiton (Den Norske Forfatterforening) puheenjohtaja 1913–1916 ja uudestaan 1935 ja toimi kirjallisen neuvoston puheenjohtajana 1920 ja 1929. Elokuva Rakkautta vaiko ystävyyttä (1941) perustuu Eggen teokseen Kjærlighed og venskap. == Suomennetut teokset == * Sydän: kertomus (Hjertet, 1907), suom. Katri Kalmari-Lehtonen. Porvoo: WSOY, 1910. * Savun halki: romaani (Hansine Solstad, 1925), suom. Eino Tikkanen. Helsinki: Schildt, 1926 == Palkinnot ja tunnustukset == * Gyldendals legat 1935 ==Lähteet== Luokka:Norjalaiset kirjailijat Luokka:Vuonna 1869 syntyneet Luokka: Vuonna 1959 kuolleet
Together

Together voi tarkoittaa ainakin seuraavia: * Together, Country Joe and the Fishin albumi vuodelta 1968 * Together, Golden Earringin albumi vuodelta 1972 * Together, Ryan O’Shaughnessyn kappale vuodelta 2018, Irlannin edustaja Eurovision laulukilpailussa
Matti Saari (taiteilija)

Matti Saari (s. 4. syyskuuta 1932 Kauhava) on suomalainen taidemaalari ja kuvanveistäjä. Saari opiskeli ABC-piirustuskoulussa vuosina 1953–1956. Yksityisopetusta Saari sai Väinä Fredrik Mäeltä ja M.F Myllymäeltä. Vuosina 1961–1987 Saari työskenteli aluksi Kauhavalla Pihlgrenin kaidetehtaalla ja Karin taidekutomossa kehruumestarina. Sen jälkeen Saari työskenteli Schaumanin paperitehtaalla Pietarsaaressa paperikoneen hoitajana. == Lähteet == == Aiheesta muualla == * Luokka:Suomalaiset taidemaalarit Luokka:Suomalaiset kuvanveistäjät Luokka:Vuonna 1932 syntyneet Luokka:Elävät henkilöt
West Falls Church (Virginia)

West Falls Church on väestönlaskennallinen asuinpaikka (CDP) Fairfaxin piirikunnassa, Virginian osavaltiossa, Yhdysvalloissa. Kaupungin väkiluku oli vuoden väestönlaskennassa 29 207. Ennen vuotta 2010 West Falls Churchin nimi oli Jefferson. General Dynamicsilla ja Northrop Grummanilla on pääkonttorit kunnassa. ==Lähteet== == Aiheesta muualla == Luokka:Fairfaxin piirikunta Luokka:Virginian väestönlaskennalliset asuinpaikat
Maastohiihto talviolympialaisissa 1992

Maastohiihdossa oli vuoden 1992 talviolympialaisissa ohjelmassa kymmenen kilpailutapahtumaa, joista viisi miesten ja viisi naisten tapahtumaa. Vuoden 1992 Albertvillen talviolympialaisiin tehtiin useita muutoksia hiihdettäviin matkoihin. Naisten pisin hiihtomatka oli nyt 30 km aiemman 20 km matkan sijasta. Miesten lyhimmän hiihtomatkan pituutta lyhennettiin 15 km:sta 10 km:iin. Sekä miesten että naisten kilpailuohjelmaan lisättiin uutena kilpailutapahtumana takaa-ajohiihto. Viestimatkoja uudistettiin myös, ensimmäisen ja kolmannen hiihto-osuuden hiihtäjä hiihti perinteisellä hiihtotavalla ja toisen ja neljännen vapaalla hiihtotavalla. Menestynein maastohiihtomaa oli Norja, joka voitti kaikki miesten hiihtomatkat. Norjan Bjørn Dæhlie ja Vegard Ulvang voittivat viestikullan lisäksi kaksi henkilökohtaista kultamitalia. Naisten hiihdossa menestynein hiihtäjä oli Yhdistyneen joukkueen Ljubov Jegorova. == Mitalit == === Miehet === === Naiset === == Lähteet == *
Juba II

Juba II (n. 50 eaa. - 24 jaa.) oli Juba I:n poika ja Numidian ja Mauretanian kuningas. Noin viisivuotiaana Juba oli mukana Julius Caesarin triumfissa Roomassa Juba I:n kukistumisen ja itsemurhan jälkeen. Hänet kasvatti Italiassa Gaius Octaviuksen, tulevan keisari Augustuksen, sisar. Augustus asetti hänet 29 eaa. Numidian kuninkaaksi. Numidia oli ollut Rooman provinssi Juba I:n tappiosta lähtien vuonna 46 eaa. Vuonna 25 eaa. Juba sai hallittavakseen myös Mauritanian. Juba nai Marcus Antoniuksen ja Kleopatra VII:n tyttären Kleopatra Selenen, jolla oli suuri vaikutus hänen hallintoonsa. Juba oli myös tuottelias kirjoittaja ja käsitteli historiaa, maantiedettä, kielioppia ja teatteria. Vain katkelmia hänen teoksistaan on säilynyt. Juba keräsi myös aiempien kirjoittajien tietoa kirjastoonsa pääkaupungissaan Caesareassa (nykyisin Cherchell Algeriassa). Hän järjesti myös tutkimusretkiä Kanariansaarilla ja Niilin alkulähteille. ==Lähteet== * * Luokka:Ennen ajanlaskun alkua syntyneet Luokka:Berberit Luokka:Mauretania Luokka:Numidian kuninkaalliset
Rantanurmikka

Rantanurmikka (Poa palustris) on heinäkasvien (Poaceae) heimoon, nurmikoiden (Poa) sukuun kuuluva kasvilaji. Rantanurmikka muistuttaa hieman lehtonurmikkaa (Poa nemoralis), mutta on yleensä sitä selvästi suurempikokoinen. Lisäksi lajit ovat erotettavissa toisistaan kielekkeiden ulkonäön perusteella. Rantanurmikka on melko korkeakasvuinen ja lyhytjuurakkoinen heinälaji, joka kasvaa löyhinä mättäinä. Rantanurmikan varret voivat kasvaa metrinkorkuisiksi asti ja niissä on viidestä seitsemään nivelväliä. Pinnaltaan varret ovat sileitä. Lehdet ovat noin viisi millimetriä leveitä ja melko rentoja. Kieleke on niin ikään viiden millimetrin mittainen. Rantanurmikan kukinto on suurikokoinen ja runsashaarainen röyhy, joka on usein supussa. Tähkylät ovat keltaisen–violetinkirjavia ja harvakukkaisia; kussakin tähyklässä on kahdesta viiteen kukkaa. Rantanurmikka kukkii heinä–elokuussa. Rantanurmikka kasvaa ravinteikkailla ja kosteilla kasvupaikoilla, kuten joenvarsilla tai lampien ja meren rannoilla, mutta voi esiintyä myös kuivemmilla paikoilla. Suomessa rantanurmikka on yleinen suuressa osassa maata. Eniten sitä tavataan Suomessa Tornio–Ilomantsi-linjan eteläpuolella, mutta myös monin paikoin pohjoisempanakin. Vähiten rantanurmikkaa tavataan Suomessa Kainuun itäosissa sekä Pohjois-Lapissa. == Lähteet == == Aiheesta muualla == * Laji.fi: Rantanurmikka (Poa palustris) * Integrated Taxonomic Information System (ITIS): Poa palustris * Global Biodiversity Information Facility (GBIF): Poa palustris * United States Department of Agriculture (USDA): Poa palustris * Flora of North America: Poa palustris * Flora of China: Poa palustris Luokka:Nurmikat
Matalaröllinurmikka

Matalaröllinurmikka (Eragrostis minor) on heinäkasvien (Poaceae) heimoon, röllinurmikoiden (Eragrostis) sukuun kuuluva kasvilaji. Matalaröllinurmikka on yksivuotinen ja usein matalakasvuinen kasvilaji, joka on sekoitettavissa lähinnä vain muihin röllinurmikkalajeihin. Matalaröllinurmikka kasvaa löyhinä mättäinä, ja sen varret ovat kasvutavaltaan maanmyötäisiä tai kohenevia. Lehtitupet ovat pitkäkarvaisia, ja lehdet ovat melko kapeita sekä tasapintaisia. Kielekkeen paikalla on karvarivi. Matalaröllinurmikan kukinto on pitkulainen ja melko tiivis röyhy. Röyhyn tähkylät ovat pitkulaisia, vain 1–2 mm leveitä, tummia, vihneettömiä ja monikukkaisia. Kussakin tähkylässä on usein yli kymmenen kukkaa. Tähkylöiden kaleet ovat lyhyet sekä keskenään hieman erikokoiset, ja niissä on yhdestä kolmeen suonta. Ulkohelpeet ovat köliselkäisiä, vihneettömiä ja kolmisuonisia. Matalaröllinurmikka kukkii elo–syyskuussa. Matalaröllinurmikka kasvaa avoimilla ja hiekkaisilla kasvupaikoilla ihmisvaikutteisessa ympäristössä. Suomessa matalaröllinurmikasta on tehty vain pari havaintoa Helsingin ja Turun seuduilta. == Lähteet == == Aiheesta muualla == * Laji.fi: Matalaröllinurmikka (Eragrostis minor) * JSTOR Global Plants: Eragrostis minor * Integrated Taxonomic Information System (ITIS): Eragrostis minor * Global Biodiversity Information Facility (GBIF): Eragrostis minor * United States Department of Agriculture (USDA): Eragrostis minor * Flora of North America: Eragrostis minor * Flora of China: Eragrostis minor Luokka:Röllinurmikat
Strontiumperoksidi

Strontiumperoksidi (SrO2) on strontium- ja peroksidi-ionien muodostama epäorgaaninen ioniyhdiste. Yhdistettä voidaan käyttää pyrotekniikassa ja antiseptisenä aineena. ==Ominaisuudet== Huoneenlämpötilassa strontiumperoksidi on valkoista kiteistä ainetta. Yhdiste reagoi veden ja happojen kanssa muodostaen vetyperoksidia ja happea. Kidevedettömän yhdisteen lisäksi tunnetaan myös kidevedellinen oktahydraatti (SrO2·8H2O). Kidevesi poistuu rakenteesta kuumennettaessa. Strontiumperoksidi on muiden peroksidien tavoin vahva hapetin.Stephen G. Hibbins: Strontium and Strontium Compounds, Kirk- Othmer Encyclopedia of Chemical Technology, John Wiley & Sons, New York, 2013. Viitattu 2.2.2018Norbert Steiner & Wilfried Eul: Peroxides and Peroxide Compounds, Inorganic Peroxides, Kirk-Othmer Encyclopedia of Chemical Technology, John Wiley & Sons, New York, 2001. Viitattu 2.2.2018.Harald Jakob, Stefan Leiniger, Thomas Lehmann, Sylvia Jacobi & Sven Gutewort: Peroxo Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2007. Viitattu 2.2.2018 ==Valmistus ja käyttö== Strontiumperoksidia voidaan valmistaa kuumentamalla strontiumoksidia happi- ilmakehässä. Muita tapoja ovat strontiumoksidin ja vetyperoksidin välinen reaktio ja vetyperoksidin lisääminen strontiumsuolojen vesiliuoksiin, jolloin strontiumperoksidi saostuu. Strontiumperoksidia voidaan käyttää punaisen värin lähteenä pyrotekniikassa ja merkkiammuksissa. Sitä voidaan myös käyttää antiseptisenä aineena. ==Lähteet== Luokka:Strontiumyhdisteet Luokka:Peroksidit
Resident

Resident on yhdysvaltalainen Amy Holden Jonesin, Hayley Schoren ja Roshan Sethin luoma sairaaladraamasarja. Sarjan esittäminen alkoi Yhdysvalloissa Fox televisiokanavalla 21. tammikuuta 2018. Suomessa sarjan esittäminen alkoi 2. helmikuuta 2018 Nelonen Median Ruutu-suoratoistopalvelussa ja sarjan ensimmäinen jakso esitettiin myös ilmaiseksi televisiokanava Nelosella. Sarjasta on tähän mennessä tehty kuusi tuotantokautta. Kaikki kaudet ovat Suomessa katsottavissa Disney+ -suoratoistopalvelussa. == Päähenkilöt == * Conrad Hawkins, erikoislääkäri * Nicolette "Nic" Nevin, kliininen sairaanhoitaja. (Poistui sarjasta 5.kaudella) * Devon Pravesh, ensiapuosaston lääkäri * Mina Okafor, poikkeuksellisen lahjakas nuori harjoitteleva kirurgi. (Poistui sarjasta 4.kaudella) * Randolph Bell, sairaalan keulakuva, eläkeikää lähestyvä huippukirurgi. == Näyttelijät == == Lähteet == == Aiheesta muualla == * Resident FOX sivustolla * * Resident TV Guiden sivustolla Luokka:2010-luvun yhdysvaltalaiset draamasarjat Luokka:2020-luvun yhdysvaltalaiset draamasarjat Luokka:Yhdysvaltalaiset sairaalasarjat Luokka:Foxin televisio-ohjelmat
Albert Margai

Albert Michael Margai (10. lokakuuta 1910 – 18. joulukuuta 1980) oli Sierra Leonen toinen pääministeri ja Sierra Leonen ensimmäisen pääministerin Milton Margain puoliveli. Hän on myös sierraleonelaisen poliitikon Charles Margain isä. ==Lähteet== Luokka:Sierra Leonen pääministerit Luokka:Sierraleonelaiset poliitikot Luokka:Vuonna 1910 syntyneet Luokka:Vuonna 1980 kuolleet
Maastohiihto talviolympialaisissa 1994

Maastohiihdossa oli vuoden 1994 talviolympialaisissa ohjelmassa kymmenen kilpailutapahtumaa, joista viisi miesten ja viisi naisten tapahtumaa. Edellisiin, 1992 Albertvillen talviolympialaisiin nähden tehdyt muutokset hiihtomatkoihin oli että sekä naisten 30 km että miesten 50 km matkat muutettiin perinteisen tyylin hiihdoiksi, ja vastaavasti naisten 15 km ja miesten 30 muutettiin vapaan tyylin hiihdoiksi. Menestynein maastohiihtomaa oli miesten hiihdossa Norja ja naisten hiihdossa Venäjä. == Mitalit == === Miehet === === Naiset === == Lähteet == *
Hopeavero

Hopeavero oli Suomessa ja Ruotsissa vuonna 1571 säädetty vero. Ruotsin valtiopäivät 1571 päättivät kerätä veron maksaakseen niin sanotut Älvsborgin lunnaat Tanskalle. Veron suuruus oli maaseudulla yksi kymmenesosa irtaimesta omaisuudesta, johon sisältyivät raha, metallivarallisuus ja karja, kaupungissa puolestaan yksi kahdestoistaosa omaisuudesta. Suomen hopeaveroluettelot ovat säilyneet lähes kattavasti ja niden avulla voidaan tutkia aikakauden talous- ja sosiaalihistoriaa. Älfsborg oli Götajoen suulla Hallannissa sijainnut linna. Se oli Ruotsille tärkeä, sillä se oli maan ainoa Pohjanmeren puoleinen satama. Vuonna 1563 ruotsalaiset menettivät linnan tanskalaisille, kun Ruotsin kuningas Eerik XIV yritti vallata Hallannissa sijaitsevan Halmstadin mutta epäonnistui. Rauha solmittiin Stettinissä vuonna 1570. Ruotsin piti ostaa Älfsborg takaisin 150 000 taalarin hinnalla. Sama linna joutui uudelleen tanskalaisille vuonna 1612, minkä seurauksena kruunun alamaisilta perittiin jälleen lunnasrahat vuosina 1614–1619. Hopeaveron maksaminen oli suomalaisille kova rasitus, koska se tuli muiden verojen ja sotarasituksen lisänä. Rahvas yritti vapautua veronmaksusta esimerkiksi merkityttämällä itsensä veronmaksukyvyttömäksi. Vaikka vuoden 1571 hopeaveron maksaminen oli kansalle raskasta, se jäi kuitenkin pienemmäksi taakaksi kuin myöhempi verorasitus. On laskettu, että vuonna 1590 kerättiin erilaisia apuveroja kaksinkertaisesti hopeaveroon verrattuna. Lisääntyneen verotuksen syynä oli valtakunnan sotapolitiikka. ==Lähteet== ==Aiheesta muualla== *Uudenmaan hopeavero ja hopeaveroluettelo v. 1571 doria.fi Luokka:Historialliset verot Luokka:1571 Luokka:Suomen verotuksen historia
Global Alliance in Management Education

CEMS – The Global Alliance in Management Education on kansainvälinen yliopistoverkosto, jonka jäsenkorkeakouluissa opetetaan CEMS Master’s in International Management -koulutusohjelmaa. == Jäsenyliopistot == Land Hochschule Sydneyn yliopisto Wienin talousyliopisto Louvainin katolinen yliopisto Escola de Administração de Empresas de São Paulo Ivey Business School Adolfo Ibáñez -yliopisto Tsinghua-yliopisto Prahan kauppakorkeakoulu Copenhagen Business School Aalto-yliopiston kauppakorkeakoulu École des hautes études commerciales de Paris Kölnin yliopisto Hongkongin tiede- ja teknologiayliopisto Budapesti Corvinus Egyetem Indian Institute of Management Calcutta University College Dublin Luigi Bocconi -yliopisto Keiō-yliopisto Rotterdamin Erasmus-yliopisto Norjan kauppakorkeakoulu Szkoła Główna Handlowa NOVA-yliopisto Pietarin valtionyliopisto Singaporen kansallinen yliopisto Escola Superior d’Administració i Direcció d’Empreses Tukholman kauppakorkeakoulu St. Gallenin yliopisto Koç-yliopisto London School of Economics == Lähteet == * Official CEMS website. * Official CEMS e-brochures. * Official CEMS School list. * Official CEMS magazine . Luokka:Kansainvälinen koulutus
Stargate Origins

Stargate Origins (lyhennettynä SGO) on vuonna 2018 esitettävä seikkailuhenkinen scifisarja, joka sijoittuu Roland Emmerichin ja Dean Devlinin luomaan Tähtiportti-maailmaan. Sarjan esittäminen alkaa Stargate Command -palvelun kautta 15. helmikuuta 2018. == Juoni == Nuori Catherine Langford (Ellie Gall) joutuu keskelle suurta seikkailua tutkiessaan Tähtiportin mysteeriä. == Näyttelijät == == Tuotanto == San Diego Comic Conissa 20 heinäkuuta 2017 pidetyssä Tähtiportin 20-vuotisjuhlatilaisuudessa kerrottiin Stargate Origins -sarjan olevan suunnitteilla. 10 minuutin pituisia jaksoja tehdään 10 kappaletta ja niiden esittäminen alkaa 15. helmikuuta 2018. Nuoren Catherine Langfordin rooliin valittiin australialainen Ellie Gall. Marraskuussa 2017 julkaistiin ensimmäiset valokuvat sarjan hahmoista, joista selvisi Connor Trinneerin esittävän professori Paul Langfordia. == Lähteet == == Aiheesta muualla == * * MGM Stargate Command Luokka:Elokuviin perustuvat televisiosarjat Luokka:Tähtiportti
O’Shaughnessy

O’Shaughnessy on sukunimi, joka on muun muassa seuraavilla henkilöillä: *Daniel O’Shaughnessy (s. 1994), suomalainen jalkapalloilija *Darren Shan, oik. Darren O’Shaughnessy (s. 1972), irlantilainen kirjailija *Patrick O’Shaughnessy (s. 1993), suomalainen jalkapalloilija *Ryan O’Shaughnessy (s. 1992), irlantilainen laulaja-lauluntekijä.
Love Is Mine

Love Is Mine on bulgarialaisen pop-folk -laulaja Andrean single, joka julkaistiin 30. toukokuuta 2016. == Lähteet == == Aiheesta muualla == * Virallinen YouTube-video Luokka:Vuoden 2016 kappaleet Luokka:Andrean kappaleet
Taisto Aho

Taisto Kaarlo Aho (4. huhtikuuta 1926 Mynämäki – 19. heinäkuuta 2004 Turku) oli suomalainen näyttelijä. ==Elämä ja ura== Taisto Aho aloitti näyttelijän uransa Uudestakaupungista vuonna 1947. Parisen vuotta myöhemmin hän siirtyi Turun lavoille. Turussa Aho näytteli sekä harrastelija- että ammattilaisteattereissa, mukaan luettuna Turun kaupunginteatteri. Puhenäyttämöiden ohella Aho näytteli useissa elokuvissa ja televisiotuotannoissa. Hänen elokuva- ja televisiotyönsä olivat lähinnä avustajatason tehtäviä ja sivurooleja. Kiljusen herrasväen uusissa seikkailuissa hän näytteli Turun kesälukion johtajaopettajaa. Hänellä oli niin ikään sivurooli palkituissa teoksissa Painija ja Pala valkoista marmoria. Uransa myöhäisvaiheessa Aho näytteli lakeija Jonasta Yle TV2:n epookkidraamassa Hovimäki. Näyttelijäntyönsä lisäksi Aho kirjoitti erinäisiä teatterimuistelmia ja fiktion Helvetti saneerattu. Aho on haudattu Turun hautausmaalle. == Filmografia == === Elokuvat === *Tulipää (1980) *Räpsy & Dolly eli Pariisi odottaa (1990) *Kiljusen herrasväen uudet seikkailut (1990) *Pilkkuja ja pikkuhousuja (1992) === Televisioelokuvat ja -sarjat === *Viimeinen keikka (1984) *Painija (1985) *Kastematojen aika (1985) *Osoitteeni on Neuvostoliitto (1994) lyhyt fiktio *Syrjähyppyjä (1996) *Pala valkoista marmoria (1998) *Hovimäki (1999) 1\. tuotantokausi == Bibliografia == *Kyl niim pal kärssis saa. Teatterikronikka menneiltä ajoilta (1996) *Menolippu. Kertomus pitkän matkan kilvoituksesta teatterissa (1999) *Pois ovelta tai ammun. Tarina eilisestä, tästä päivästä ja tulevaisuuden toiveista (2000) *Raunistula Blues (2001) *Tiilia taalia ja Nummenpakka. Teatteria "kummalkim pual jokke" (2002) *Helvetti saneerattu (2003) == Lähteet ja viitteet == ==Aiheesta muualla== *Hovimäki : videoleike "Ikävä yllätys makasiinilla"; kesto 5:53 Luokka:Suomalaiset kirjailijat Luokka:Suomalaiset näyttelijät Luokka:Vuonna 1926 syntyneet Luokka:Vuonna 2004 kuolleet
Colman’s

Colman’s on englantilainen sinappituotteiden valmistaja, joka on monikansallisen Unileverin omistama elintarvikemerkki. Colman’s on valmistettu vuodesta 1858 lähtien eteläisen Englannin itäosassa, Norfolkin Norwichissa. Unilever ilmoitti tammikuussa 2018 sulkevansa Colman’sin Itä-Englannissa toimivan tehtaan vuoden 2019 aikana ja siirtävänsä tuotannon muihin Unileverin omistamiin tehtaisiin. == Lähteet == Luokka:Sinapit (mausteet) Luokka:Unileverin tuotemerkit
Vihnelatvat

Vihnelatvat (Heteropogon) on heinäkasvien (Poaceae) heimoon kuuluva pienehkö kasvisuku. Sukuun luetaan nykyisin kuuluvaksi vain kuusi lajia. == Lajeja == * Heteropogon contortus – kierrevihnelatva * Heteropogon fischerianus * Heteropogon melanocarpus * Heteropogon polystachyus * Heteropogon ritchiei * Heteropogon triticeus == Lähteet == == Aiheesta muualla == * Kassu – Kasvien suomenkieliset nimet: Vihnelatvat (Heteropogon) * ITIS: Heteropogon * United States Department of Agriculture (USDA): Heteropogon * Flora of China: Heteropogon Luokka:Heinäkasvit
Wannanosaurus

Wannanosaurus (nimen merkitys: "Wannanin lisko") oli paksupäädinosauruksiin kuulunut linnunlantioisten dinosaurusten suku. Se eli nykyisen Kiinan alueella. Wannanosauruksella oli myöhemmin eläneisiin paksupäädinosauruksiin verrattuna litteä kallo ja suuret kallossa sijaitsevat aukot, minkä vuoksi sitä pidetään alkukantaisena paksupäädinosauruksena. Wannanosaurus eli noin 70–66 miljoonaa vuotta sitten myöhäisellä liitukaudella. Wannanosauruksen fossiileita on löydetty Kiinassa sijaitsevasta Xiaoyanin muodostumasta. Fossiililöytöihin kuuluu kallo, osittainen alaleuka, selkänikamia, jalan luita ja olkaluu. Kallo on kuulunut mahdollisesti aikuiselle yksilölle. Wannanosauruksen pituus oli arviolta 60 senttimetriä. Kyseinen dinosaurus oli kasvinsyöjä. == Lähteet == Luokka:Pachycephalosauria
Muumien malliin

Muumien malliin () on Mannerheimin Lastensuojeluliiton vuosina 2005–2006 tuottama tietoiskusarja. Sarja toteutettiin yhteistyössä Muumimaailma Oy:n ja Yleisradion kanssa. Sarjaan sisältyy 12 lyhyttä jaksoa, joiden kuvamateriaali on peräisin animaatiosarjasta Muumilaakson tarinoita. Jaksojen tarkoituksena on muun muassa opettaa lapsille hyviä käytöstapoja ja sosiaalisia taitoja. Sarjaa esitettiin muun muassa vuonna 2007 Yleisradion lastenohjelmien yhteydessä. Sarjassa on mukana useita tuttuja ääninäyttelijöitä Muumilaakson tarinoita -sarjan alkuperäisestä, Yleisradion toteuttamasta jälkiäänityksestä. Kaikki tämän sarjan repliikit ovat kuitenkin uudelleen äänitettyjä, eivät peräisin Muumilaakson tarinoista. Sarjasta tuotettiin myös ruotsinkielinen versio, jossa oli myös alkuperäisiä ääninäyttelijöitä sarjasta. ==Sarjan jaksot== 1\. Kaikki otetaan mukaan 2\. Hyväksymme erilaisuutta 3\. Suojelemme ympäristöä 4\. Nukumme riittävästi 5\. Emme käytä väkivaltaa 6\. Emme kiusaa 7\. Autamme muita 8\. Kuuntelemme muita 9\. Puolustamme pienempiä ja heikompia 10\. Olemme tasa-arvoisia 11\. Pyydämme anteeksi 12\. Kiitämme == Ääninäyttelijät == Hahmo Suomenkielinen ääninäyttelijä Ruotsinkielinen ääninäyttelijä Muumipeikko Rabbe Smedlund Sixten Lundberg Muumimamma Ulla Tapaninen Margit Lindeman Muumipappa Matti Ruohola Johan Simberg Pikku Myy Outi Alanen Lilli Sukula-Lindblom Niiskuneiti Aila Svedberg (muut jaksot) Ulla Tapaninen (jakso 11) Ragni Grönblom Nuuskamuikkunen Timo Torikka (jaksot 11 ja 12) Pertti Sveholm (jaksot 2 ja 3) Michel Budsko Haisuli Matti Ruohola Peik Stenberg Vilijonkan lapset Ulla Tapaninen Aila Svedberg ? Niiskuneidin sulhanen ? ? == Lähteet == *Muumivideoiden avulla harjoitellaan sosiaalisia taitoja Mannerheimin Lastensuojeluliitto (Internet Archive). *Muumien malliin -opas Viitattu 2.2.2018. *Muumien maailma -lehti 2008, s. 36-37 === Viitteet === Luokka:Muumi-televisiosarjat
George Miller (laulaja)

George Miller (s. 18. syyskuuta 1992 Osaka, Japani) on japanilais- australialainen muusikko, laulaja, lauluntekijä, kirjailija ja entinen YouTubettaja joka tunnetaan paremmin nimillä Joji tai Filthy Frank. Joji aloitti YouTube-videoiden tekemisen kanavalla DizastaMusic, mutta hän vaihtoi kanavansa nykyiseen TVFilthyFrank -kanavaan, jolla on tällä hetkellä 7,2 miljoonaa tilaajaa.Socialblade: FilthyFrankTV-kanavan tilaajalaskuri Hänellä oli myös toinen aktiivinen kanava TooDamnFilthy, jonne hän julkaisi videopätkiä pääkanavalta ja muita sekalaisia videoita. George ei kerro paljon julkisesti omasta elämästään, mutta poistetussa videossa "Filthy Frank Exposes Himself??" hän mainitsi olevansa opiskelija Brooklynissä ja kärsivän sairauskohtauksista.YouTube: Zombo3000 - "FILTHY FRANK EXPOSES HIMSELF" -videon uudelleenjulkaisu George julkaisi YouTube-kanavillaan mustaa huumoria sisältäviä musiikkivideoita ja sketsipätkiä, joissa esiintyy erilaisia hahmoja, kuten Pink Guy tai Salamander Man. Hän julkaisi Pink Guy -nimellä mixtapen, Pink Guy vuonna 2013 ja kaksi albumia: Pink Season, Pink Season: The Prophecy. Vuonna 2013 George loi DizastaMusic-kanavallaan videon Do the Harlem Shake (Original), josta syntyi Harlem Shake -trendi.YouTube: DizastaMusic - "DO THE HARLEM SHAKE (ORIGINAL)" (2.2.2013) Hän aloitti vuonna 2014 sivuprojektin, jossa hän julkaisi totisempia kappaleita nimimerkillä Joji. Hän piti sivuprojektin salassa vuoteen 2016 asti, jolloin hän paljasti tiedotteen Soundcloud-tilistään ja Chloe Burbank: Volume 1 -albumista. Vuonna 2017 amerikkalainen levy-yhtiö 88rising kiinnitti Jojin. Joji julkaisi In Tongues EP:n 3. marraskuuta 2017, joka on tyyliltään paljon melankolisempi kuin Pink Guy -nimellä julkaistut kappaleet. Hän lopetti YouTube-kanavansa vuonna 2017 ja julkaisi tiedotteen 29. joulukuuta 2017, koska hän halusi keskittyä ainoastaan musiikkiuraansa.Twitter: Filthy Frankin twiitti (29.12.2017) == Diskografia == === Pink Guy === Albumit * Pink Season (2017) * Pink Season: The Prophecy (2017) Mixtapet * Pink Guy (2014) === Joji === Albumit * Ballads 1 (2018) * Nectar (2020) * Smithereens (2022) EP:t * In Tongues (2017) Singlet * Will He (2017) * 18 (2018) * Run (2020) == Lähteet == Luokka:Japanilaiset muusikot Luokka:Tubettajat Luokka:Vuonna 1992 syntyneet Luokka:Elävät henkilöt
Eeva-Helena Jokitaipale

Eeva-Helena Jokitaipale (s. 12. toukokuuta 1951 Helsinki) on suomalainen journalisti, joka työskenteli aikakauslehtien toimittajana, päätoimittajana ja julkaisujohtajana. Eeva-Helena Jokitaipale syntyi Lars Jokitaipaleen ja Helena Linnalan perheeseen. Hänen puolisonsa vuodesta 2001 on toimittaja Hannu Laukkarinen. Jokitaipale tuli ylioppilaaksi 1970 ja opiskeli lehdistö- ja tiedotusoppia Tampereen yliopistossa. Hän oli Anna-lehden toimittaja 1978–1986, Seuran toimituspäällikkö 1986–1991 ja 7 päivää -lehden toimituspäällikkö 1991–1994. Lehden vastaavaksi päätoimittajaksi hänet nimitettiin 1994. Aller Julkaisut -yhtiön julkaisujohtajaksi Jokitaipale tuli 1994. Tästä tehtävästä hän jäi eläkkeelle vuonna 2016.Ilta-Sanomien toimituspäällikkö Elina Schüller loikkaa sisältöjohtajaksi Alleriin. M&M;, 7.6.2016. Jokitaipale sai Aikakauslehtien päätoimittajat -yhdistyksen Julius- palkinnon vuonna 2002. == Lähteet == Luokka:Suomalaiset päätoimittajat Luokka:Vuonna 1951 syntyneet Luokka:Elävät henkilöt
Jelly Belly

Jelly Belly on perustettu Yhdysvalloissa vuonna 1898. Se on makeisvalmistaja, joka on tunnettu parhaimmin Jelly Belly -hyytelökarkeista. Jelly Bellyllä on myös erilaisia erikoistuotteita, kuten Bertie Bottin "Joka maun rakeet" ja Bean Boozled -"karkkiruletti". ==Aiheesta muualla== *Yrityksen virallinen kotisivu Luokka:Makeisvalmistajat Luokka:Yhdysvaltalaiset elintarvikeyhtiöt
Kasuuni

Kasuuni eli uppoarkku () on esimerkiksi majakan tai satamalaiturin perustaksi vedenpohjaan upotettu rakennelma. Se sisältää paineilmaa ja on pohjasta avoin, mutta kuitenkin vesitiivis. Ne rakennettiin satamissa laivateräksestä ja hinattiin halutulle paikalle johon ne upotettiin; paikallaan pysyminen varmistettiin täyttämällä kasuunin ontto sisus jollain sopivalla aineella, alun perin betonilla, myöhemmin hiekalla ja viimeksi rautamalmin rikastusjätteellä; tätä teollisuusjätettä käytettiin esimerkiksi Kemi I -majakan kasuunin täyttämiseen. Kasuuneja rakennetaan etupäässä majakoiden sijoittamista varten. Ensimmäinen lajissaan oli saksalainen Weser-joen suistossa yhä oleva Roter Sand, joka valmistui vuonna 1885. Se oli miehitetty aina vuoteen 1964, jolloin se muutettiin öljypoltolta automaattiseksi kaasumajakaksi; nykyisin siinä on aurinkopaneelein toimiva vilkku veneilijöille. Majakkana sen korvasi ulommas sijoitettu ja vuonna 1972 automatisoitu Alte Weser. Kasuuneja alettiin rakentaa, kun kehittynyt majakkatekniikka mahdollisti majakoiden täyden automatisoinnin, koska majakkalaivojen pitäminen tuli aikaa myöten kovin kalliiksi. Suomen ensimmäinen kasuunimajakka on Kihdillä sijaitseva Gustaf Dalénin majakka, joka valmistui vuonna 1947. Myöhemmin kehitettiin uusia menetelmiä kuten pohjaan upotettavat tukirakenteet joiden päälle majakat nykyisin rakennetaan ja vanha kasuunijärjestelmä alkoi vähin erin väistyä; eräs viimeisiä perinteistä kasuuneista on vuonna -75 valmistunut Kemi I. == Lähteet == * Seppo Laurell: MAJAKAT, Luotsiliitto 1989 ISBN 952.90048-1-8 === Viitteet === == Aiheesta muualla == Luokka:Majakat Luokka:Majakkalaivat
Marita Joutjärvi

Anne Marita Joutjärvi (s. 6. helmikuuta 1958 Koski Hl.) on suomalainen ruokatoimittaja ja tietokirjailija. ==Henkilöhistoria ja ura== Marita Joutjärvi syntyi maanviljelijä Armas Joutjärven ja emäntä Hilppa Pekolan perheeseen. Hänen puolisonsa vuodesta 1997 oli maanviljelijä Seppo Markkula (k. 1993). Joutjärven puoliso on Vittorio Giannini. Joutjärvi tuli ylioppilaaksi 1977 ja valmistui kotitalousopettajaksi 1984 Helsingin yliopistosta. Hän oli useiden lehtien freelancer-toimittaja 1984–1987, Kodin Kuvalehden vastaava ruokatoimittaja 1987–2001 ja Hyvä Ateria -lehden päätoimittaja 2001–2003. Maku-lehden vastaavaksi päätoimittajaksi hänet nimitettiin 2003. Joutjärvi hoiti tätä tehtävää vuoteen 2014 asti.Marita Joutjärvi uusien haasteiden äärellä. Kotitalous, 25.11.2014. Vuonna 2015 Joutjärvestä tuli yhdessä Helena Saine-Laitisen kanssa Lidlin suomalaisen Liedellä-ruokalehden konseptista ja sisällöstä vastaava asiantuntija.Nyt tuli Lidlin Liedellä-lehti – "Esille nousevat terveysvaikutukset, kansainvälisyys, pohjoismaisuus..." M&M;, 12.11.2015 ==Teoksia== Joutjärvi on julkaissut ruokaan, ruuan valmistukseen ja ruoka-aineisiin liittyviä tietokirjoja: * Punainen paroni ja 400 muuta juomaa, 1988, Mervi Melasniemen kanssa * Kananmuna – munaherkkujen keittokirja, 1989, Pirjo Muurisen ja Eeva Salosen kanssa * Kotileipurin neljä vuodenaikaa, 1991 * Kotikokin neljä vuodenaikaa, 1993, Pirjo Muurisen ja Eeva Salosen kanssa * Ruokatoimittajien Hyvät, helpot, nopeat, 1994 (toimituskunta) * Lapsuuteni ruokamuistot, 194 (toimituskunta) * Parhaat ruokasienet ja maukkaimmat sieniherkut, 1998, Irma Järvisen ja Lasse Kososen kanssa (uud. painos 2003) * Kodin parhaat keitot, 1997 * Kodin parhaat jälkiruuat, 1998 * Kodin parhaat piiraat, 1998 * Makujen maailma – leivonnaiset, 1999 * Suomen ruokasienet –CD-fakta, 2001, Jaakko Nuutilan kanssa * Ruokasanasto, 2005 * Herkullisten ruokien ja tarinoiden Toscana, 2016, Vittorio Gianninin kanssaToscanalainen kotiruoka onnistuu suomalaisessakin keittiössä. HS, 21.4.2016. == Lähteet == Luokka:Suomalaiset päätoimittajat Luokka: Suomalaiset tietokirjailijat Luokka:Vuonna 1958 syntyneet Luokka:Elävät henkilöt
Forevermore / Face in the Mirror

Forevermore / Face in the Mirror on Thunderstonen ensimmäinen single yhtyeen neljänneltä studioalbumilta Evolution 4.0. Se julkaistiin 14. helmikuuta 2007 levymerkillä Nuclear Blast. Single debytoi Suomen virallisen listan viidennellä sijalla, ja ylsi neljännellä listaviikollaan sijalle neljä. == Kappaleet == # # == Lähteet == == Aiheesta muualla == * Forevermore / Face in the Mirror discogs.com -sivustolla * Luokka:Vuoden 2007 kappaleet Luokka:Thunderstonen kappaleet
10.000 Ways

10.000 Ways on Thunderstonen kappale ja toinen single yhtyeen neljänneltä studioalbumilta Evolution 4.0. Se julkaistiin 26. tammikuuta 2007 levymerkillä Nuclear Blast. Single debytoi Suomen virallisen listan neljännellä sijalla, ja pysyi listalla yhteensä seitsemän viikkoa. == Kappaleet == # # == Lähteet == == Aiheesta muualla == * 10 000 Ways discogs.com -sivustolla 10.000 Ways discogs.com -sivustolla * Luokka:Vuoden 2007 kappaleet Luokka:Thunderstonen kappaleet
I, Almighty

I, Almighty on Thunderstonen kappale ja single yhtyeen viidenneltä studioalbumilta Dirt Metal. Se julkaistiin 27. heinäkuuta 2009 levymerkillä Sony Music Entertainment. == Kappaleet == # == Kokoonpano == * Rick Altzi – laulu * Nino Laurenne – kitara * Titus Hjelm – basso * Mirka Rantanen – rummut * Jukka Karinen – kosketinsoitin == Lähteet == == Aiheesta muualla == * * Luokka:Vuoden 2009 kappaleet Luokka:Thunderstonen kappaleet
Verihirssit

Verihirssit (Digitaria) on heinäkasvien (Poaceae) heimoon kuuluva kasvisuku. Sukuun kuuluu 260 lajia. Verihirssien sukuun kuuluvaa foniota (Digitaria exilis) viljellään viljana Afrikassa. Suvun lajeista Suomessa on tavattu ripsiverihirssiä eli riisiverihirssiä (Digitaria ciliaris), nauhaverihirssiä (Digitaria ischaemum) ja rikkaverihirssiä (Digitaria sanguinalis). Näistä kahta ensimmäistä on tavattu vain muutaman kerran, mutta rikkaverihirssiä hieman enemmän. Suvun tieteellinen nimi Digitaria viittaa kukinnon sormimaisiin haaroihin. == Lajeja ja alalajeja == * ripsiverihirssi eli riisiverihirssi (Digitaria ciliaris) * fonio (Digitaria exilis) * nauhaverihirssi (Digitaria ischaemum) * sipuliverihirssi (Digitaria nodosa) * varrasverihirssi (Digitaria milanjiana) * haroverihirssi (Digitaria pearsonii) * rikkaverihirssi (Digitaria sanguinalis) ** kamparikkaverihirssi (Digitaria sanguinalis subsp. pectiniformis) ** silorikkaverihirssi (Digitaria sanguinalis subsp. sanguinalis) == Lähteet == == Aiheesta muualla == * Suomen Lajitietokeskus: Verihirssit (Digitaria) * Den virtuella floran: Digitaria * ITIS: Digitaria * United States Department of Agriculture (USDA): Digitaria * Flora of China: Digitaria Luokka:Heinäkasvit
The Path (kappale)

The Path on Thunderstonen kappale ja single yhtyeen kuudennelta studioalbumilta Apocalypse Again. Se julkaistiin 10. helmikuuta 2016 levymerkillä Sakara Records. Kappale nousi Suomen virallisen radiosoittolistan sijalle 56, ja pysyi listalla yhteensä neljä viikkoa. == Lähteet == == Aiheesta muualla == * The Path (kappale) Discogsissa. * Luokka:Vuoden 2016 kappaleet Luokka:Thunderstonen kappaleet
Tool of the Devil

__NOTOC__ Tool of the Devil on Thunderstonen kappale ja single yhtyeen kolmannelta studioalbumilta Tools of Destruction. Se julkaistiin 23. maaliskuuta 2005 levymerkillä Nuclear Blast. Single nousi Suomen virallisen listan kolmannelle sijalle, ja pysyi listalla niin ikään kolme viikkoa. == Kappaleet == # # # == Kokoonpano == * Pasi Rantanen – laulu * Nino Laurenne – kitara * Titus Hjelm – basso * Mirka Rantanen – rummut * Kari Tornack – kosketinsoitin == Lähteet == == Aiheesta muualla == * Tool of the Devil Discogsissa. * Luokka:Vuoden 2005 kappaleet Luokka:Thunderstonen kappaleet
Nuokkulauhat

Nuokkulauhat eli lapinlauhat (Vahlodea) on heinäkasvien (Poaceae) heimoon kuuluva kasvisuku, joka määritellään toisinaan omaksi suvukseen ja toisinaan osaksi niittylauhojen (Deschampsia) sukua . Nuokkulauhojen sukuun on kuvattu aikojen kuluessa viisi eri lajia, joiden kaikkien on sittemmin todettu edustavan yhtä ja samaa lajia: lapinlauha (Vahlodea atropurpurea, syn. Deschampsia atropurpurea). Nuokkulauhat ovat monivuotisia ja matalakasvuisia heiniä, joiden varret kasvavat yksittäin tai löyhinä mättäinä. Lehtitupet ovat hieman karvaisia, ja lehdet ovat kapeita sekä tasapintaisia. Kieleke on noin 2 mm pitkä ja tylppäkärkinen. Nuokkulauhojen kukinto on harvahko röyhy, jonka tähkylät ovat noin 5 mm pitkiä ja kaksikukkaisia. Tähkylöiden kaleet ovat punaisen–keltaisen kirjavia, teräväkärkisiä, tähkylää pidempiä ja kärjistään köliselkäisiä. Ulkohelpeet ovat lyhyitä, ripsellisiä sekä tylppäkärkisiä ja niissä on lyhyt vihne, joka ei tosin näy ulospäin. Nuokkulauhojen suvun tieteellinen nimi Vahlodea viittaa 1800-luvun alkupuolella eläneeseen tanskalaiseen Jens Vahliin. == Lähteet == == Aiheesta muualla == *Laji.fi: Nuokkulauhat (Vahlodea) *ITIS: Vahlodea *United States Department of Agriculture (USDA): Vahlodea Luokka:Heinäkasvit
Kalsiumsulfidi

Kalsiumsulfidi (CaS) on kalsium- ja sulfidi-ionien muodostama epäorgaaninen ioniyhdiste. Yhdistettä voidaan käyttää loisteaineiden ja voiteluaineiden valmistukseen sekä tekstiiliteollisuudessa. ==Ominaisuudet== Puhtaana kalsiumsulfidi on valkoista, mutta epäpuhtauksien vuoksi se on usein harmahtavaa tai kellertävää. Alkeiskopiltaan yhdiste on kuutiollinen ja rakenne muistuttaa natriumkloridin kiderakennetta. Yhdiste liukenee vähäisessä määrin veteen ja reagoi veden kanssa muodostaen vetysulfidia. Myös hapot reagoivat kalsiumsulfidin kanssa muodostaen vetysulfidia. Kuumennettaessa kalsiumsulfidia kuumassa ilmassa se hapettuu kalsiumsulfaatiksi. ==Valmistus ja käyttö== Kalsiumsulfidia muodostuu kuumennettaessa kalsiumin ja rikin seosta, mutta yleensä sitä valmistetaan pelkistämällä kalsiumsulfaattia hiilellä. Aikaisemmin kalsiumsulfidia saatiin myös sivutuotteena valmistettaessa natriumkarbonaattia niin kutsutulla Leblanc-prosessilla. :CaSO4 \+ 2 C → CaS + 2 CO2 Kalsiumsulfidia voidaan käyttää tekstiiliteollisuudessa poistettaessa karvanpoistoaineena nahkojenkäsittelyssä. Doupattaessa kalsiumsulfidia harvinaisilla maametalleilla saadaan loisteaineita, joita voidaan käyttää muun muassa LED:ien valmistukseen. Ainetta lisätään myös voiteluaineisiin. ==Lähteet== Luokka:Kalsiumyhdisteet Luokka:Sulfidit
Mauno Sartoviita

Mauno Viitanen, taiteilijanimi Mauno Sartoviita (9. helmikuuta 1928 Pohjois- Pirkkala – 28. kesäkuuta 1988 Keuruu) oli suomalainen Haapamäellä asunut surrealistisia tauluja maalannut itseoppinut taidemaalari ja kirjailija. Hän oli mukana perustamassa vuonna 1966 Keuruun taiteilijaseuraa. Kirjastot.fi : Kysy kirjastonhoitajalta 11.11.2011 : Löytyykö mistään kirjaa ,mitään tietoa kirjailijasta tai kirjasta : Askeleita, Mauno Viitanen 1951 painettu Tampereella. Kuka hän on ? Muita julkaisuja....?Keuruun museo : Menneet näyttelyt : 13.5.-5.10.2012 Kukasta kukkaan - kukka-aiheisia teoksia, 13.1. - 12.2.2006 Perustajat - Keuruun taiteilijaseura 40 vuotta == Maalauksia == * Omar Khaijamin saviruukku : öljymaalaus. == Kirjallista tuotantoa == Nimellä Mauno Viitanen: * Askeleita. Tekijä, Tampere 1951 * Minäkin olin adventisti. Kustannusliike Kirjatupa, Haapamäki 1957 * Kulttuurikyminää : runoproosaa ja aatosjulkaisuja. Tekijä, Haapamäki 1972Kansalliskirjaston Finna-tietokanta Nimimerkillä W. C. Wegetarus: * Tähtiluokan filosofi. Kustannusliike Uranus, Haapamäki 1954 == Lähteet == Luokka:Suomalaiset taidemaalarit Luokka:Suomalaiset kirjailijat Luokka:Vuonna 1928 syntyneet Luokka:Vuonna 1988 kuolleet
Elina Koivumäki

Elina Koivumäki (s. 1977) on suomalainen juristi, tietokirjailija, ammattipuhuja ja yrittäjä. Hän on erikoistunut markkinointiin, tekijänoikeuksiin ja tietosuojaan liittyvään lainsäädäntöön. ==Ura== Koivumäki teki gradunsa Heinonen & Co -asianajotoimistossa. Hän ehti työskennellä siellä kolme vuotta, kun häntä pyydettiin sen osakkaaksi hänen ollessaan 26-vuotias. Yritysjärjestelyjen myötä työpaikka vaihtoi nimeään: vuosina 2008-2013 se oli Juridia, sitten Juridia Bützow ja vuodesta 2014 lähtien Eversheds. . Koivumäki ehti toimia yrityksessä 17 vuotta, ennen kuin irtisanoutui syksyllä 2016 osakkuudestaan toisen äitiysvapaansa jälkeen ja alkoi toimia Lexperience- yrityksensä kautta. Juridiikan lisäksi häntä työllistävät myös tapahtumien järjestäminen ja juontaminen. Koivumäki on osakkaana Tapahtumahotelli Huoneessa ja Kyrö Distillery Companyssa. ==Teokset== Elina Koivumäki on Kauppakamarin vuosittain julkaiseman Markkinointijuridiikka-kirjan pääkirjoittaja. Petteri Häkkäsen kanssa kirjoitetusta kirjasta ilmestyy uusi versio joka vuoden tammikuussa. Kirjan ensimmäinen versio ilmestyi vuonna 2010, jolloin siinä oli 226 sivua. Uutuuskirja palkittiin Markkinointiviestinnän Toimistojen Liiton järjestämässä kirjoituskilpailussa hopeasulalla. Kirjaa päivitetään vuosittain ja esimerkiksi vuonna 2017 siihen lisättiin henkilöbrändäystä käsittelevä osio ja kirjan sivumäärä oli 461. Kirjassa käsitellään muun muassa tekijänoikeuksien ja tavaramerkkien huomioimista markkinointiviestinnässä. ==Yksityiselämä== Koivumäki toimii vapaaehtoisena mentorina Lakimiesliiton mentorointiohjelmassa ja harrastaa muun muassa laulamista. Koivumäen lempilause on ”It’s all about people”, jolle hän on hankkinut Patentti- ja rekisterihallituksesta tavaramerkin. == Lähteet == ==Aiheesta muualla== * Elina Koivumäen kotisivut Luokka:Suomalaiset yrittäjät Luokka:Suomalaiset_asianajajat Luokka:Suomalaiset tietokirjailijat Luokka:Vuonna 1977 syntyneet Luokka:Elävät henkilöt
Gula

Gula (sumeriksi suuri) on muinainen mesopotamialainen parannuksen jumalatar ja Ninurtan vaimo. Sumerissa hänet tunnettiin myös nimillä Bau, Nininsina tai Ninkarrak. Hän oli Lagašin kaupunkivaltioon kuuluneen Urukugin suojelusjumalatar sekä Nininsina-nimisenä Nippurista etelään sijainneen Isinin kaupunginjumalatar. Nippurissa häntä puolestaan kutsuttiin nimellä Ninnibru, Nippurin kuningatar.Lurker 1987, s. 71 Gula on ilmeisesti ollut alun perin koirien jumalatar. Nininsina kuvattiin pitkään koirapäisenä, ja koira oli hänen tunnuksensa. Koska koirien haavojen nuolemisella uskottiin olevan parantava vaikutus, hänestä tuli parantamisen jumalatar. Bau oli sumerien mytologiassa ylijumala Anin tytär ja sateen jumala Pabilsagin (Ninurta tai Ningirsu) puoliso. Babylonian vanhalla kaudella Gula rinnastettiin Nininsinaan, ja kummankin tunnuseläin oli koira. ==Lähteet== * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Mesopotamialaiset jumalattaret Luokka:Parantajajumalat
Puneeth Rajkumar

Lohith Rajkumar (; 17. maaliskuuta 1975 Madras, Tamil Nadu, Intia – 29. lokakuuta 2021 Bangalore, Karnataka, Intia), tunnetaan nimellä Puneeth Rajkumar (), oli intialainen näyttelijä, playback-laulaja, televisiojuontaja ja tuottaja, joka työskenteli kannadankielisessä elokuvateollisuudessa.3 films for Puneeth, Puneeth Rajkumar this year Hän oli näyttelijä Rajkumarin poika.I can never be my father Puneethin ensimmäinen elokuva oli Premada Kanike. Hän oli vain kuusikuukautinen, kun hänet valittiin elokuvaan. Hän teki monia muitakin lapsirooleja, ja hänet myös palkittiin vuonna 1982 parhaana lapsinäyttelijänä Karnatakan osavaltion elokuvapalkinnolla. Puneeth näytteli vuonna 2002 elokuvassa Appu. Suositun elokuvan perusteella monet fanitkin kutsuivat häntä Appuksi. Vuonna 2017 hän näytteli pääosaa elokuvassa Raajakumara, joka rikkoi monia kannadankielisen elokuvan katsojaennätyksiä. Puneeth lauloi myös monissa elokuvissa sekä toimi Haluatko miljonääriksi? -kilpailuohjelman kannadankielisen version juontajana. == Filmografia == Vuosi Elokuva Rooli Muuta 1976 Premada Kanike lapsi 1977 Sanaadi Appanna nuori Ashok 1978 Thagiye Thakka Mage nuori Kumar 1980 Vasantha Geetha Shyaam 1981 Bhoomige Banda Bhagavantha Krishna Bhagyavantha Krishna 1982 Hosa Belaku Puttu Chalisuva Modagalu Ramu 1983 Bhakta Prahlada Prahlada Eradu Nakshatragalu Raja 1984 Yarivanu Shyam 1985 Bettada Hoovu Ramu 1988 Shiva Mecchida Kannappa nuori Kannappa 1989 Parashuram Appu 2002 Appu Appu 2003 Abhi Abhi 2004 Maurya Manu Veera Kannadiga Munna 2005 Aakash Aakash Namma Basava Basava 2006 Ajay Ajay 2007 Arasu Shivaraj Arasu Milana Akash 2008 Bindaas Shivu Vamshi Vamshi 2009 Raam Raam Raaj – The Showman Muthuraj 2010 Prithvi Prithvi Kumar Jackie Janakirama / Jackie 2011 Hudugaru Prabhu Paramathma Paramathma 2012 Anna Bond Bond Ravi / Anna Bond Yaare Koogadali Kumara 2014 Ninnindale Vicky Ventakesh Power*** Bharat Kumar 2015 Rana Vikrama Vikrama / ACP Vikram Mythri hän itse 2016 Chakravyuha Lohith Doddmane Hudga Surya 2017 Raajakumara Siddharth aka Appu Anjani Putra Viraj 2019 Natasaarvabhowma Gagan Dixit 2021 Yuvarathnaa Arjun / Yuvaraj == Lähteet == == Aiheesta muualla == * Luokka:Intialaiset näyttelijät Luokka:Intialaiset elokuvatuottajat Luokka:Intialaiset televisiojuontajat Luokka:Intialaiset laulajat Luokka:Pop-folklaulajat Luokka:Vuonna 1975 syntyneet Luokka:Vuonna 2021 kuolleet
Santa Clarita Diet

Santa Clarita Diet on yhdysvaltalainen kauhukomediasarja, jonka on luonut Victor Fresco Netflixiä varten. Sen pääosissa ovat Timothy Olyphant ja Drew Barrymore. Ensimmäinen kausi julkaistiin Netflix-palvelussa helmikuussa 2017 ja toinen kausi maaliskuussa 2018. Netflix on vahvistanut tilanneensa kolmannen tuotantokauden. == Juoni == Joel ja Sheila Hammond ovat Santa Claritassa Kaliforniassa asuva pariskunta. Sheila kuitenkin muuttuu zombiksi ja alkaa himoita ihmislihaa. Joel ja perhe yrittävät auttaa Sheilaa ja samalla kestää naapureitaan ja Sheilan outoa salaisuutta. == Näyttelijät == == Tuotanto == Sarjan luoja Victor Fresco kertoi tarinan syntyneen halusta tehdä "mielenkiintoinen perhesarja". Sarjan rakenne on saanut paljon vaikutteita Frescon kokemuksista asuessaan The Valleyn alueella. Netflix julkaisi ensimmäinen kauden 3. helmikuuta 2017. Maaliskuussa 2017 Netflix vahvisti tilanneensa toisen tuotantokauden ja se julkaistiin 23. maaliskuuta 2018. Toukokuussa 2018 Netflix vahvisti tilanneensa kolmannen tuotantokauden. == Arvostelut == Kaksi ensimmäistä kautta on saanut enimmäkseen myönteisiä arvosteluja. Arvostelusivusto Rotten Tomatoes antoi ensimmäiselle kaudelle arvosanaksi 75% ja toiselle kaudelle 83%. Metacriticin 31 arvostelijaa antoi sarjan ensimmäiselle kaudelle 66/100 pistettä. == Lähteet == == Aiheesta muualla == * Santa Clarita Diet Netflix.comissa * Luokka:Netflix- alkuperäissarjat
Girlboss

Girlboss on yhdysvaltalainen komediasarja, jonka on luonut Kay Cannon. Sarja julkaistiin Netflixissä 21. huhtikuuta 2017. Sarja lopetettiin yhden tuotantokauden jälkeen. == Päähenkilöt == == Lähteet == Luokka:2010-luvun yhdysvaltalaiset komediasarjat Luokka:Netflix-alkuperäissarjat
Tuomas Aivelo

Tuomas Juha Eero Aivelo (s. 29. heinäkuuta 1984 Pori) on suomalainen evoluutiobiologi, joka on erikoistunut loisten tutkimiseen. Hän on toiminut akatemiatutkijana Helsingin yliopistossa vuodesta 2023 lähtien ja tiedeviestinnän apulaisprofessorina Leidenin yliopistossa vuodesta 2024 lähtien. Hän on Helsingin yliopiston ekologian ja evoluutiobiologian dosentti ja Oulun yliopiston tiedekasvatuksen dosentti. Aivelo kirjoitti ylioppilaaksi Porin suomalaisesta yhteislyseosta vuonna 2003. Vuosina 2002 ja 2003 hän sai pronssimitalin kansainvälisissä biologian olympialaisissa. Väitöskirjansa Aivelo teki Madagaskarin hiirimakien suolistoloisyhteisöistä. Vuosina 2016–2017 hän oli vierailevana tutkijana Zürichin yliopistossa. Aivelon ensimmäinen tietokirja Loputtomat loiset ilmestyi vuonna 2018 ja oli Tieto- Finlandia-ehdokkaana. Kaiken takana on loinen -blogi ilmestyi Tiede-lehden verkkosivuilla vuosina 2013–2022. Aivelo on aikaisemmin toiminut myös Voima- lehden bloggaajana. Vuonna 2024 hän kirjoittaa kolumneja Tiede Luonto -lehteen. Vuonna 2019 Aivelo sai J. V. Snellman -palkinnon. Aivelon ja Jenni Lehtimäen Lääketieteellinen Aikakauskirja Duodecimissä julkaistu artikkeli ”Luonnon monimuotoisuus edistää kansanterveyttä” oli Vuoden Tiedekynä -palkintoehdokkaana 2024. Aivelo tuli vuonna 2020 tunnetuksi koronaviruspandemiaan liittyvistä lausunnoistaan, joissa hän kannatti epidemian tukahduttamista. Hän asuu Leidenissä Alankomaissa. Hän on naimisissa viestintäyrittäjä Teemu Lemisen kanssa. == Teokset == * * == Lähteet == Luokka:Suomalaiset biologit Luokka:Suomalaiset tietokirjailijat Luokka:Suomalaiset bloginpitäjät Luokka:Vuonna 1984 syntyneet Luokka:Elävät henkilöt